CELEX: 62017CN0315
Language: ro
Date: 2017-05-29 00:00:00
Title: Cauza C-315/17: Cerere de decizie preliminară introdusă de Juzgado de lo Contencioso-Administrativo de Zaragoza (Spania) la 29 mai 2017 – Pilar Centeno Meléndez/Universidad de Zaragoza

14.8.2017   
            
            
               RO
            
            
               Jurnalul Oficial al Uniunii Europene
            
            
               C 269/9
            
         Cerere de decizie preliminară introdusă de Juzgado de lo Contencioso-Administrativo de Zaragoza (Spania) la 29 mai 2017 – Pilar Centeno Meléndez/Universidad de Zaragoza
   (Cauza C-315/17)
   (2017/C 269/13)
   Limba de procedură: spaniola
   
      Instanța de trimitere
   
   Juzgado de lo Contencioso-Administrativo de Zaragoza
   
      Părțile din procedura principală
   
   
      Reclamant: Pilar Centeno Meléndez
   
      Pârâtă: Universidad de Zaragoza
   
      Întrebările preliminare
   
   
               1)
            
            
               Clauza 4 alineatul (1) din acordul-cadru anexat la Directiva 1999/70/CE (1) a Consiliului din 28 iunie 1999 este aplicabilă remuneraţiei suplimentare pentru carieră orizontală solicitate de reclamantă, având în vedere că este vorba despre o condiţie de încadrare în muncă, sau, dimpotrivă, aceasta constituie un tip de remuneraţie care prezintă caracteristicile descrise în prezenta ordonanţă şi care depinde de situaţia subiectivă a beneficiarului, obţinută în urma unei activităţi profesionale desfăşurate pe parcursul mai multor ani şi pe baza unor criterii de complexitate şi de răspundere progresivă, de stabilitate, de specializare şi de profesionalism?
            
         
               2)
            
            
               În cazul unui răspuns afirmativ la întrebarea 1) şi în ipoteza în care Curtea de Justiţie a Uniunii Europene consideră că [remuneraţia suplimentară] este o condiţie de încadrare în muncă dintre cele la care se referă clauza 4 alineatul (1) din acordul-cadru, este vorba despre un tratament salarial diferenţiat justificat de motive obiective?
            
         
      (1)  Directiva 1999/70/CE a Consiliului din 28 iunie 1999 privind acordul-cadru cu privire la munca pe durată determinată, încheiat între CES, UNICE și CEEP (JO 1999, L 175, p. 43, Ediţie specială, 5/vol. 5, p. 129).